
Uznesenie Okresný súd Lučenec sudkyňou Mgr. Lenkou Ragačovou Černíkovou v právnej veci spôsobilosti na právne úkony obmedzenej: A. B., narodená XX.XX.XXXX, trvale bytom C. XXX/XX, XXX XX D. – E., zastúpenej procesným opatrovníkom: E. E., narodená XX.XX.XXXX, trvale bytom B. XX, XXX XX F., za účasti navrhnutého opatrovníka: mesto Tornaľa, IČO: XX XXX XXX, G. XX, XXX XX D., o ustanovenie opatrovníka, takto rozhodol: I. Súd u s t a n o v u j e mesto Tornaľa, IČO: XX XXX XXX, G. XX, XXX XX D. za opatrovníka obmedzenej spôsobilosti na právne úkony A. B., narodenej XX.XX.XXXX, ktorý j e o p r á v n e n ý a p o v i n n ý zastupovať obmedzenú spôsobilosti na právne úkony A. B. v hospodárení a nakladaní s finančnými prostriedkami a majetkovými hodnotami prevyšujúcimi sumu 140,- Eur mesačne, pri uzatváraní zmlúv a dohôd, ktoré by ju zaväzovali k finančnej alebo majetkovej povinnosti, pri nakladaní s hnuteľným a nehnuteľným majetkom, pri zaistení zdravotnej starostlivosti, sociálnej starostlivosti, liečebnej spolupráce a v kontakte s úradmi tak, aby nesvojprávna neutrpela žiadnu ujmu na svojich právach. II. Opatrovník j e o p r á v n e n ý hospodáriť k finančnými prostriedkami a majetkom opatrovanca v rozsahu bežnej správy majetku. V podstatných veciach potrebuje súhlas súdu. III. Opatrovník j e p o v i n n ý najmenej dvakrát ročne vždy k 30.06. a 31.12. príslušného kalendárneho roka za predchádzajúce polročné obdobie predkladať súdu správu o opatrovancovi a o nakladaní s jeho majetkom a po skončení funkcie j e opatrovník p o v i n n ý do dvoch mesiacov predložiť súdu záverečný účet zo správy majetku opatrovanca. IV. Opatrovník j e p o v i n n ý vyhotoviť do dvoch mesiacov po právoplatnosti tohto uznesenia súpis spravovaného majetku opatrovanca a doručiť ho súdu. V. Žiaden z účastníkov n e m á n á r o k na náhradu trov konania. odôvodnenie: 1. Navrhovateľka E. G., narodená XX.XX.XXXX – opatrovníčka spôsobilosti na právne úkony obmedzenej A. B., narodenej XX.XX.XXXX (rozsudok Okresného súdu Lučenec č. k. 10Ps/14/2019-85 zo dňa 29.01.2020, právoplatný a vykonateľný dňa 24.03.2020) žiadala zmenu opatrovníka, nakoľko funkciu opatrovníka z dôvodu vážne zhoršeného zdravotného stavu už nemôže vykonávať. Opatrovníčka následne dňa XX.XX.XXXX zomrela (úmrtný list č. l. 46). 2. Na pojednávaní dňa 05.05.2025 mal súd výsluchom procesnej opatrovníčky a navrhnutého opatrovníka a na základe predložených listinných dôkazov preukázané, že mesto Tornaľa bude vykonávať funkciu opatrovníka riadne a v záujme obmedzenej spôsobilosti na právne úkony. Preto súd
obmedzenému spôsobilosti na právne úkony ustanovil za opatrovníka mesto Tornaľa. Výrokmi II. až V. uznesenia zároveň určil rozsahu opatrovníckych práv a povinností. 3. Podľa § 27 ods. 2 a 3 zákona č. 40/1964 Zb. Občianky zákonník, zákonným zástupcom fyzickej osoby, ktorého súd rozhodnutím pozbavil spôsobilosti na právne úkony alebo ktorého spôsobilosť na právne úkony súd rozhodnutím obmedzil, je súdom ustanovený opatrovník. Ak sa za opatrovníka nemôže ustanoviť príbuzný fyzickej osoby ani iná osoba, ktorá spĺňa podmienky pre ustanovenie za opatrovníka, ustanoví súd za opatrovníka orgán miestnej správy, prípadnej jeho zariadenie, ak je oprávnené vystupovať svojím menom ( § 18 ods. 1). 4. Podľa § 272 zákona č. 191/2015 Z. z. Civilný mimosporový poriadok (ďalej len „CMP“), súd ustanoví opatrovníka fyzickej osobe, ak tak ustanovuje osobitný predpis. 5. Podľa § 273 CMP, na konanie o ustanovení opatrovníka je miestne príslušný súd, v ktorého obvode má fyzická osoba bydlisko; ak takýto súd nie je, súd, v ktorého obvode má fyzická osoba majetok. 6. Podľa § 274 ods. 1 a 2 CMP, súd rozhoduje uznesením. V uznesení, ktorým ustanovuje opatrovníka, súd vymedzí rozsah opatrovníckych práv a povinností v súlade s účelom, na ktorý bol opatrovník ustanovený. 7. Podľa § 275 CMP, súdom ustanovený opatrovník vykonáva svoje práva a povinnosti riadne a dbá na pokyny súdu. 8. Podľa § 277 ods. 1 a 2 CMP, súd dohliada na spôsob výkonu funkcie opatrovníka. Súd opatrovníka odvolá, ak stratí spôsobilosť na výkon funkcie, porušuje povinnosti, zneužíva svoje práva alebo z iných vážnych dôvodov. 9. Podľa § 221 písm. a) zák. č. 160/2015 Z.z. Civilný sporový poriadok, písomné vyhotovenia rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 10. Vzhľadom k tomu, že na pojednávaní boli prítomní všetci účastníci konania a vzdali sa práva podať odvolanie proti rozsudku, súd postupoval podľa uvedených zákonných ustanovení pri vyhotovení tohto uznesenia, ktoré preto obsahuje iba stručné odôvodnenie. 11. O náhrade trov konania súd rozhodol v súlade s ustanovením § 52 CMP tak, že žiaden z účastníkov konania nemá nárok na náhradu trov konania. Poučenie: Proti tomuto uzneseniu nie je prípustné odvolanie podľa § 368 CSP, nakoľko účastníci konania sa po jeho vyhlásení a odôvodnení vzdali odvolania proti uzneseniu.

